Akademiet Norge

Akademiet Norge AS er Norges største selskap innen privatskoler for videregående opplæring. Per 2023 administrerer selskapet 16 private videregående skoler, åtte privatistskoler, 3 ungdomsskoler, 1 barneskole og en egen nettskole. Akademiet Norge fungerer som et sekretariat for Akademiets skoler i Norge og bistår skolene med tjenester innen skoleadministrasjon og pedagogisk utviklingsarbeid. Deling av god læringspraksis, effektivisering og optimalisering av skoledriften er sentralt i arbeidet.

Akademiet har  privatistskoler for elever med privatiststatus som ønsker å forbedre karakterer eller ta nye fag fra videregående opplæring. I tillegg tilbys nettkurs som et supplement til privatistskolene, for elever som ønsker å ta opp fag fra videregående nivå uten å måtte møte frem fysisk. Akademiet privatistskole tilbyr karaktergaranti, noe som har provosert både politikere og skolefolk. Akademiet forsvarer sin karaktergaranti med at det er et produktløfte, og at elevene får nytt kurs kostandsfritt om ikke målet om bedre karakter i faget nås.

Akademiet VGS Drammen fikk i årene fra 2011 til 2022 den høyeste rangeringen av alle norske videregående skoler på Utdanningsdirektoratets elevundersøkelse.

Akademiet har også blitt anklaget for brudd på vilkårene i friskoleloven

Historikk 
Akademiet ble opprinnelig etablert som en privat fagskole i Oslo i 1997. I 2005 og 2006 ble det startet seks videregående skoler i Norge (se liste nedenfor).  For skoleåret 2022/2023 hadde skolene til sammen 2850 elever. De videregående skolene er åpne for elever med ungdomsrett og inntak baseres på avgangskarakterer fra ungdomsskolen. 

Akademiet har overtatt alle Sonans sine videregående skoler i Norge.  Skolene har senere endret navn fra Sonans til Akademiet. Akademiet har gjennom sine Heltberg-skoler vært med på å utvikle Montessori-pedagogikk for videregående skole i Norge på tross av stor motstand fra Montessori Norge  og fra politisk hold.   Akademiet Heltberg Drammen drives på livssynshumanistisk grunnlag med Montessoriskole-pedagogikk som grunnlag.

Videregående skoler
Akademiet driver følgende skoler, med åpningsår i parentes:
Akademiet Oslo (2005)
 Akademiet Drammen (2005)
 Akademiet Ypsilon Drammen, (2005)
Akademiet Fredrikstad,  (2005)
Akademiet Kristiansand, (2005)
Akademiet Sandnes (2005)
Akademiet Bergen FPG (2005)
 Akademiet Ålesund (2005)
 Akademiet Toppidrett Ålesund (2018)
 Akademiet Molde (2005) flyttet til Ålesund
[./Https://www.akademiet.no/vgs/skolesteder/heltberg-bislett/ Akademiet Heltberg Bislett] (2005)
Heltberg private gymnas Ullevaal (1989)
Akademiet Heltberg Drammen (2013)
Akademiet realfagsskole Drammen (2016)
Akademiet ungdomsskole Lie
Heltberg ungdomsskole Ullevaal (2017)
Akademiet realfagsgymnas Sandvika (2021)
Akademiet videregående skole Sandvika (2023)
Akademiet Norsk restaurantskole Oslo (2017)

Privatistskoler
Akademiet Norge driver privatistskoler som tilbyr undervisning til elever som har privatiststatus i ett eller flere fag. Eksamen gjennomføres i regi av fylkets privatistkontorer, mens undervisningen ledes fra følgende kontorer:

Akademiet Nettstudier 
 Akademiet privatistskole Oslo 
 Akademiet privatistskole Drammen 
 Akademiet privatistskole Tønsberg
 Akademiet privatistskole Fredrikstad
 Akademiet privatistskole Kristiansand
 Akademiet privatistskole Sandnes 
Akademiet privatistskole Bergen
Akademiet privatistskole Ålesund
 Akademiet privatistskole Trondheim

Referanser

Eksterne lenker 
 Hjemmeside

Næringsliv i Viken
Akademiet Norge
Etableringer i 2004